
Izglītības un zinātnes ministrija

[bookmark: _GoBack]Atzinums " Informatīvo ziņojumu
''Par Eiropas Savienības Atveseļošanas un
noturības mehānisma plāna 2.komponentes
''Digitālā transformācija'' 2.3. reformu un
investīciju virziena ''Digitālās prasmes''
2.3.1.4.i. investīcijas ''Individuālo mācību
kontu pieejas attīstība'' īstenošanu''

Biedrība “Latvijas Pilsoniskā alianse” izsaka iebildumu par Izglītības un zinātnes ministrijas izstrādāto informatīvo ziņojumu ''Par Eiropas Savienības Atveseļošanas un noturības mehānisma plāna 2.komponentes ''Digitālā transformācija'' 2.3. reformu un investīciju virziena ''Digitālās prasmes'' 2.3.1.4.i. investīcijas ''Individuālo mācību kontu pieejas attīstība'' īstenošanu''  (Tiesību aktu portāla Nr. 22-TA-2475) (turpmāk – informatīvais ziņojums):

Vēršam uzmanību, ka Ministru kabinetā un Eiropas Komisijā apstiprinātajā Latvijas Atveseļošanas un noturības mehānisma plānā (turpmāk – ANM) ir iekļautas horizontālas prasības:
(..) izstrādājot Ministru kabineta noteikumus par ANM plāna pasākumu īstenošanu, tiks vērtēta iespēja iekļaut vienādu pieeju investīcijām visiem (t.sk. biedrībām un nodibinājumiem) un sociāli atbildīgus publiskos iepirkumus, piemērot sociāli atbildīga publiskā iepirkuma kritērijus. Izvērtēšanas kritērijs - biedrībām un nodibinājumiem ir jābūt vienādai pieejai investīcijai, izņemot gadījumus, kad ir pamatoti un nozīmīgi argumenti pieeju investīcijām attiecināt tikai uz komersantiem. Tāpat publiskajam iepirkumam ir jāpiemēro sociāli atbildīga iepirkuma kritēriju, izņemot gadījumus, ja ir pamatoti un nozīmīgi argumenti šādus kritērijus konkrētajā iepirkumā neiekļaut. Katrs izņēmums tiks īpaši argumentēts.

Iepazīstoties ar Informatīvo ziņojumu, secināms, ka vadības sistēmā noteiktais princips nav ievērots, proti, nav skaidrots, vai tiks ievērots vienlīdzības princips un piemēroti sociāli atbildīgi iepirkumi, un gadījumā, ja netiks piemēroti šie principi, kādi ir pamatoti argumenti.  Tāpēc aicinām papildināt Informatīvo ziņojumu ar precizējumeim attiecībā uz vadības sistēmā noteiktajiem principiem un turpmākajā MK noteikumu izstrādes procesā tos ievērot. 

Vēršam uzmanību, ka atzinums netiek iesniegts izmantojot Tiesību aktu portālu tehnisku iemeslu dēļ, par ko Valsts kanceleja ir informēta. 


Direktore				(paraksts*)				Kristīne Zonberga

* Dokuments ir parakstīts ar drošu elektronisko parakstu

